**Stormfront** je internet forum bele nacionalističke zajednice koja zastupa teoriju o superiornosti bele rase. Mnoge organizacije opisuju ga kao neonacistički forum i optužuju ga da promoviše ideje rasizma, govor mržnje i nasilje.  Stavljen je na spisak sajtova mržnje tako da pojedini internet filtri onemogućavaju pristup ovom forumu. U Nemačkoj je pristup ovom forumu onemogućen od strane internet provajdera u saveznoj državi Severna Rajna i Vestfalija.

Vlasnik Stormfronta je Don Blek, bivši veliki vrač Kju-kluks-klana i član Američke nacističke partije tokom sedamdesetih godina 20. veka. 1981. godine. Blek je uhapšen zbog priprema za ukrcavanje na brod koji je prevozio naoružanje koje je trebalo da bude iskorišćeno za napad na Dominiku, u okviru operacije koju su Blek i njegovi saučesnici nazvali operacija Crveni pas. Blek je osuđen na tri godine zatvora zbog svoje uloge u planiranju invazije. Veb-sajt je pokrenuo nakon što je tokom boravka u zatvoru prošao obuku za rukovanje računarom.

Stavovi
-------

Stormfront naziva sebe  *zajednicom belih nacionalista i svih ostalih koji su zainteresovani sa opstanak bele rase*. Na ovom veb-sajtu može se naći onlajn primerak knjige *Majn Kampf* Adolfa Hitlera koji je na sajtu opisan kao *čovek koji je odbio da se preda*.

Don Blek i Stormfront zagovaraju upotrebu nasilja.  Blek i njegovi sledbenici na forumu često razmatraju mogućnost budućeg rasnog rata, kao što je rat koji je opisan u romanu *Tarnerovi dnevnici*. 2006. god. Pravni centar južnog siromaštva zabeležio je diskusiju na Stormfrontu u kojoj se beli nacionalisti ohrabruju da pristupe vojsci kako bi stekli obuku potrebnu za pobedu u budućem rasnom ratu. 1998. god. u intervju za *Njujork tajms*, Blek je rekao: *Mi želimo da povratimo Ameriku. Svesni smo da multikulturalna Jugoslovenska nacija neće moći da opstane još dugo. Belci neće imati drugog izbora nego da preduzmu vojnu akciju. Moramo zaštiti interese naše dece.*

Stormfront u vestima
--------------------

U maju 2003. god. u vestima američkog TV kanala Foks, voditelj Bili O'Rajli izvestio je o maturskoj večeri održanoj u saveznoj državi Džordžiji, na kojoj je bila sprovedena segregacija. O'Rajli je na svom sajtu postavio pitanje roditeljima američke dece da li bi oni poslali svoju decu na ovakvo matursko veče. Link ka anketi postavljen je na Stormfrontu i ubrzo je rezultat ankete preokrenut u korist pristalica segregacije. Naredne nedelje O'Rajli je odbio da pročita rezultate ankete, a za njen neočekivani ishod je optužio Stormfront koji je nazvao neo-nacističkom organizacijom.

U avgustu 2005. godine, kandidat za odbornika u gradskoj skupštini grada Šarlot u Severnoj Karolini, odustao je od kandidature kada je obelodanjeno da je učestovao u radu foruma Stormfront. Dag Henks, kandidat Republikanske partije je u periodu od 3 godine pre izbora imao više od 4.000 postova pod nadimkom *Snerki*. U jednom komentaru nazvao je afro-američke građane *besnim zverima*. Henks, pisac i glumac iz Konektikata rekao je da je njegovo učestovanje u radu foruma imalo za cilj sticanje poverenja pripadnika Stormfronta kako bi mu pomogli da napiše svoj novi roman. *Učinio sam ono što sam smatrao da je potrebno kako bi stekao reputaciju pravog belog nacionaliste.*

Povezano
--------

* *Jew Watch*

Izvori
------

1. 1 2 3  NEW TIMES Feb. 19-25, 1998 article "The Racist Next Door" Arhivirano 2012-01-04 na Wayback Machine-u (archived on stormfront.org)
2. 1 2  Etchingham, Julie (January 12, 2000). „Hate.com expands on the net". BBC News. Pristupljeno 14. 9. 2007.
3. 1 2  Lloyd, Robin (August 12, 1999). „Web trackers hunt racist groups online". CNN. Pristupljeno 14. 9. 2007.
4. 1 2  "RedState, White Supremacy, and Responsibility", *Daily Kos*, December 5, 2005
5. 1 2 3  Bill O'Reilly, "Circling the Wagons in Georgia", *Fox News*, May 08, 2003
6. 1 2   "WIPO Arbitration and Mediation Center: Case No. DTV2001-0023"], WIPO, January 13, 2002
7. ↑  Southern Poverty Law Center Hate on the Net Arhivirano 2008-01-06 na Wayback Machine-u, *Intelligence Report*, Winter 1999
8. ↑  "Google excluding controversial sites" *CNet News*, October 23, 2002
9. ↑  "German fined for publishing neo-Nazi web links", *The Register*, October 2004
10. ↑  "Internet censorship", *World Future Fund*, 2002
11. ↑  „Welcome to the Stormfront discussion board!" (HTML). Arhivirano iz originala na datum 2007-07-08. Pristupljeno 20. 5. 2007.
12. ↑  Adolph Hitler "Mein Kampf" Arhivirano 2007-12-16 na Wayback Machine-u hosted on Stormfront
13. ↑  Southern Poverty Law Center "A Few Bad Men" Arhivirano 2008-01-06 na Wayback Machine-u, David Holthouse, Summer 2006
14. ↑  New York Times "Hate Groups Are Infiltrating the Military, Group Asserts" Arhivirano 2007-12-13 na Wayback Machine-u, John Kifner, 7 July 2006. (archived on truthout.org)
15. ↑  "Hate groups thrive in cyberspace" Arhivirano 2007-10-16 na Wayback Machine-u, *Santa Cruz Sentinel*, August 22, 1999
16. ↑  "Internet postings end politico's shot" Arhivirano 2006-02-20 na Wayback Machine-u, *Columbia Daily Tribune*, August 6, 2005; see also: Charlotte Observer (registration required)

Spoljašnje veze
---------------

* Stormfront Arhivirano 2009-08-30 na Wayback Machine-u
* Don Blek: Beli ponos širom sveta Arhivirano 2008-12-25 na Wayback Machine-u- Statement by the Anti-Defamation League